Diari Oficial de la Generalitat Valenciana


Sumari del DOGV 2819, del 04-09-1996 (1996/839114)

RESOLUCIÓ de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni marc entre la Generalitat Valenciana, mitjançant la Conselleria d'Agricultura i Medi Ambient, i l'Ajuntament de Torrevieja per a la realització d'actuacions en el Parc Natural de les Llacunes de La Mata i Torrevieja.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2819

Data del DOGV
:   04-09-1996

Secció del DOGV
:   ALTRES DISPOSICIONS

Número del document
:   1996/839114


Data del document
:   20-06-1996

Organisme emissor
:   Conselleria de Presidència

Tipus de document
:   Resolució

RESOLUCIó de 20 de juny de 1996, de la Direcció General del Secretariat del Govern de la Conselleria de Presidència de la Generalitat Valenciana, per la qual es disposa la publicació del conveni marc entre la Generalitat Valenciana, mitjançant la Conselleria d'Agricultura i Medi Ambient, i l'Ajuntament de Torrevieja per a la realització d'actuacions en el Parc Natural de les Llacunes de La Mata i Torrevieja.   
Subscrit, després de la tramitació reglamentària, entre la Generalitat Valenciana, mitjançant la Conselleria d'Agricultura i Medi Ambient, i l'Ajuntament de Torrevieja, el dia 11 d'abril de 1996, un conveni marc per a la realització d'actuacions en el Parc Natural de les Llacunes de La Mata i Torrevieja, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0397/96, i que figura com a annex d'aquesta resolució.  
València, 20 de juny de 1996.- La directora general del Secretariat del Govern: Catalina Escuin Palop.  
Conveni marc entre la Generalitat Valenciana, mitjançant la Conselleria d'Agricultura i Medi Ambient, i l'Ajuntament de Torrevieja per a la realització d'actuacions en el Parc Natural de les Llacunes de La Mata i Torrevieja  
València, 11 d'abril 1996  
Reunits  
D'una banda, la Sra. M. àngels Ramón-Llin i Martínez, consellera d'Agricultura i Medi Ambient de la Generalitat Valenciana, en nom i representació d'aquesta, expressament facultada per a aquest acte per Acord del Consell de 9 de gener de 1996.  
I de l'altra, el Sr. Pedro Hernández Mateo, alcalde-president de l'Ajuntament de Torrevieja, en nom i representació d'aquest, expressament facultat per acord de l'ajuntament en ple de data 2 d'octubre de 1995.  
Ambdues parts tenen i es reconeixen la capacitat legal per formalitzar aquest conveni i, per aquesta raó,  
Exposen  
La Conselleria d'Agricultura i Medi Ambient té atribuïdes les competències de protecció dels espais naturals, particularment de les zones humides catalogades, com també de protecció d'espècies amenaçades.  
L'Ajuntament de Torrevieja és propietari de terrenys situats tant en l'interior del parc com en una franja de protecció establerta en el Pla Rector d'ús i Gestió d'aquest.  
Les llacunes de la Mata Torrevieja es van protegir mitjançant el Decret 189/88, de 12 de desembre, del Consell de la Generalitat Valenciana, i van ser reclassificades com a parc natural per la Llei 11/94, d'Espais Naturals Protegits de la Comunitat Valenciana.  
La Conselleria d'Agricultura i Medi Ambient ha de desenvolupar la infrastructura necessària per poder executar les actuacions relatives a l'ús social de l'espai natural protegit des del punt de vista de l'estudi, l'ensenyament i el gaudi ordenat del medi natural.  
L'Ajuntament de Torrevieja, al seu torn, està interessat a desenvolupar diverses zones verdes en el cinturó de protecció del parc natural que valguen d'esmorteïment a aquest i que concentren els usos recreatius i turístics lligats al gaudi del parc.  
Ambdues institucions consideren que la col·laboració mútua a l'hora de desenvolupar els dos projectes és imprescindible per a aconseguir coordinar actuacions que, a la vegada que permeten un ús social de l'entorn del parc, no causen cap perjudici ambiental.  
L'Ajuntament de Torrevieja, que institucionalitza i gestiona els interessos propis de la col·lectivitat, amb dret a intervenir en tots els assumptes que afecten directament el seu cercle d'interessos, té competències directes en la gestió d'aquest territori i desitja coadjuvar a la millor gestió d'aquest espai natural protegit.  
La Llei 5/1983, de 30 de desembre, de Govern Valencià, en l'article 21.f, atribueix al Consell de la Generalitat Valenciana la facultat d'aprovar convenis i acords de cooperació amb altres institucions públiques.  
D'acord amb tot això exposat, i a fi de canalitzar el desenvolupament dels objectius proposats, ambdues parts acorden formalitzar aquest conveni, d'acord amb les següents  
Clàusules  
Primera. L'objecte d'aquest conveni és establir les bases de cooperació entre la Conselleria d'Agricultura i Medi Ambient i l'Ajuntament de Torrevieja per a la realització d'un projecte d'adequació i ordenació de l'ús públic del Parc Natural de les Llacunes de La Mata i Torrevieja.  
Segona. S'estableix una comissió tècnica constituïda pel Sr. Emilio Gómez Jover, cap de l'àrea de Serveis i Infrastructures Bàsiques de l'Ajuntament de Torrevieja, i la tècnica d'espais naturals de la Direcció Territorial d'Alacant i el director conservador del Parc Natural de les Llacunes de la Mata-Torrevieja, per part de la Conselleria d'Agricultura i Medi Ambient, la qual serà la encarregada d'impulsar, controlar i executar la realització del projecte a què fa referència la clàusula primera.  
Tercera. La comissió a què fa referència la clàusula anterior elaborarà en el termini màxim d'un més a partir de la data de la signatura d'aquest conveni, un plec de clàusules tècniques que establesca les bases per a la contractació de la redacció del projecte d'adequació a l'ús públic del parc natural.  
Quarta. L'Ajuntament de Torrevieja es compromet a la contractació de la redacció del projecte, d'acord amb el plec de clàusules tècniques elaborat per la comissió i sota la direcció facultativa d'aquesta.  
Cinquena. Una vegada redactat el projecte, les dues institucions signaran -a l'empara d'aquest conveni marc- convenis singulars per al desenvolupament i l'execució d'aquest. En aquests convenis s'establiran les fases, els terminis, els pressupostos i la responsabilitat sectorial de les dues institucions i d'altres que tinguen interès a coadjuvar al desenvolupament d'aquest.  
Sisena. Aquest conveni tindrà vigència indefinida des de la data de la signatura fins l'execució total del projecte, llevat del que disposa la clàusula desena.  
Setena. Aquest conveni té naturalesa administrativa, i per estar exclosa l'aplicació directa de la legislació general de contractació administrativa, es regirà per les seues pròpies normes i, en allò no previst, supletòriament, pels principis d'aquella legislació i pels generals de l'ordenament jurídic administratiu.  
Vuitena. La Conselleria d'Agricultura i Medi Ambient es reserva les facultats que li corresponen pel que fa al compliment, la interpretació i l'execució d'aquest conveni.  
Novena. Per part del Govern Valencià es faculta la Conselleria d'Agricultura i Medi Ambient per a tots els tràmits i les gestions que calguen per ultimar aquestes actuacions, i també per a subscriure tots els convenis singularitzats que s'efectuen a l'empara d'aquest conveni marc dins les disponibilitats econòmiques que per a la Conselleria s'assenyalen en el pressupost de la Generalitat Valenciana i en les bases d'execució d'aquest.  
Deu. En cas d'incompliment dels termes establerts en aquest conveni, qualsevol de les parts podrà denunciar-lo expressament.  
I perquè així conste, les parts signen aquest document, en triple exemplar, en prova de conformitat i a un sol efecte, al lloc i en la data indicats a l'encapçalament.  
La consellera d'Agricultura i Medi Ambient: M. àngels Ramón-Llin i Martínez.  
L'alcalde-president de l'Ajuntament de Torrevieja: Pedro Hernández Mateo.